EkBass/fiwiki-20250220-pages-articles huggingface dataset:
Cambes

Cambes voi tarkoittaa seuraavia: == Maantiede == * Cambes, kunta Gironden departementissa Ranskassa * Cambes, kunta Lotin departementissa Ranskassa * Cambes, kunta Lot-et-Garonnen departementissa Ranskassa * Cambes-en-Plaine, kunta Calvadosin departementissa Ranskassa
Quinsac (Gironde)

Quinsac on kunta Lounais-Ranskassa Gironden departementissa Uuden-Akvitanian alueella. Se sijaitsee Garonne-joen varrella, noin 15 kilometriä Bordeaux’n kaupungista kaakkoon. Château Péconet on 1600-luvulta peräisin oleva renessanssilinna. Se on yksi harvoista Bordeaux'n alueella säilyneistä asunnoista 1600-luvun alkupuolelta. 1700-luvulla varakas amerikkalainen Péconet osti linnan, ja antoi sille nimensä. Nykyään linna on viinitila. ==Tunnettuja kuntalaisia== *Rosa Bonheur (1822-1899), eläinhahmoihin erikoistunut taidemaalari *André Berry (1902-1986), runoilija ja kirjailija *Clémentine-Hélène Dufau (1869-1937), taidemaalari, julistesuunnittelija ja kuvittaja *Gaston Shnegg (1868-1953), taidemaalari ja kuvanveistäjä Tiedosto:André Berry à Quinsac en Gironde.jpg|André Berryn rintakuva ==Lähteet== ==Aiheesta muualla== Luokka:Gironden kunnat
Quinsac

Quinsac voi tarkoittaa seuraavia: == Maantiede == * Quinsac, kunta Dordognen departementissa Ranskassa * Quinsac, kunta Gironden departementissa Ranskassa
Suomen ralli 1978

Suomen ralli 1978 (viralliselta nimeltään 28. Jyväskylän Suurajot) oli rallin maailmanmestaruussarjan kuudes kilpailu kaudella 1978. Kilpailu järjestettiin 25. - 27\. elokuuta 1978. Kilpailuun ilmoittautui 109 autokuntaa, joista 104 lähti kilpailuun ja 55 pääsi maaliin. == Reitti == Erikoiskokeita oli 45 ja niiden yhteispituus oli . Reitti Perjantai Lauantai Sunnuntai Jyväskylä–Kuhmoinen Kuhmoinen–Jyväskylä Jyväskylä Jyväskylä–Kuopio Kuopio–Leppävirta Leppävirta–Jyväskylä 11 EK:ta 7 EK:ta Tauko 9 EK:ta 10 EK:ta 8 EK:ta 105,2 km 63,0 km 48,0 km 94,3 km 56,7 km Reitin ensimmäinen lenkki kävi nyt edellisvuosia etelämpänä. Kokoomatauko vietettiin Kuhmoisissa Motelli Eurooppa 5:ssä. Uusia erikoiskokeita olivat Koivulahti, Torittu, Pihlajakoski, Saalahti ja Autio. Muista uutuuksista Syväjärveä ajettaisiin myöhemmin Kavalan nimellä. Toinen lenkki kävi puolestaan pohjoisessa Kuopion takana. Matkalla sinne ajettiin uudet Leskelänkylän ja Korpijärven erikoiskokeet. Kokoomatauot vietettiin Kuopiossa Motelli Iso-Valkeissa sekä Leppävirralla. EK30 Vehkalahti lähellä Juankoskea on pohjoisin Jyväskylän MM-rallissa ajettu erikoiskoe. Ruuhimäki palasi reitille ensimmäistä kertaa sitten vuoden 1973. == Kilpailun tapahtumia == Edellisvuoden voittaja Kyösti Hämäläinen ajoi ulos EK5 Ouninpohjassa. Ulosajon seurauksena molemmat takarenkaat puhkesivat ja Hämäläinen menetti 12 minuuttia. Henri Toivosen Porschen moottori lakkasi toimimasta kunnolla EK10 Avuksen jälkeisellä siirtymällä, eikä vikaa voitu korjata. Myös toinen Porsche-kuljettaja Per Eklund kärsi Avuksen erikoiskokeella rengasrikon. Hannu Mikkola keskeytti EK13:lla Hassissa auton moottorin vaurioiduttua rajussa hypyssä 500 metriä Hassin kylän länsipuolella. Ulf Grönholm keskeytti ulosajoon EK18 Saalahdessa. Timo Salonen kaatoi autonsa Myhinpään erikoiskokeella, mutta hävisi vain 14 sekuntia pohja-ajalle ja säilytti kakkossijansa. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Markku Alén Ilkka Kivimäki Fiat 131 Abarth 3:30.10 0.0 2\. Timo Salonen Erkki Nyman Fiat 131 Abarth 3:32.14 +2.04 3\. Pentti Airikkala Risto Virtanen Vauxhall Chevette 2300 3:32.50 +2.40 4\. Per Eklund Björn Cederberg Porsche 911 3:38.25 +8.15 5\. Simo Lampinen Juhani Markkanen Fiat 131 Abarth 3:40.54 +10.44 6\. Tapio Rainio Jaakko Markkula Toyota Celica 3:42.25 +12.15 7\. Anders Kulläng Bruno Berglund Opel Kadett GT/E 3:43.08 +12.58 8\. Kyösti Hämäläinen Juhani Korhonen Ford Escort RS 3:46.34 +16.24 9\. Leif Asterhag Anders Gullberg Toyota Celica 3:46.50 +16.40 10\. Markku Saaristo Timo Alanen Toyota Celica 3:48.47 +18.37 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeiden reitit kartalla Luokka:MM-rallikausi 1978 Luokka:Suomen ralli
Intraduktaalinen papillaarinen musinoosinen neoplasia

Intraduktaalinen papillaarinen musinoosinen neoplasia (IPMN) on haimamuutos, jota pidetään haimasyövän esiasteena.Onko valoa näkyvissä maksa- ja haimasyövän hoidossa ja torjunnassa? Duodecim 2020, viitattu 17.8.2023 Siitä tunnetaan sivu- ja päätiehytmuodot sekä sekamuoto, jossa on molempien piirteitä. Harvinaisempi päätiehytmuotoinen IPMN-muutos johtaa usein haimasyöpään, mutta yleisemmässä sivutiehytmuodossa pahanlaatuiseksi muuttumisen riski on vähäinen. IPMN:n eri muotojen yhteenlaskettu, arvioitu ilmaantuvuus on 0,5–2 / 100 000\. Yli 60-vuotiailla esiintyvyys saattaa kuitenkin olla jopa lähes 100/100 000\. Intraduktaalinen papillaarinen musinoosinen neoplasia kuvattiin ensimmäisen kerran vuonna 1982, ja Maailman terveysjärjestö otti käyttöön sen nykyisen nimen vuonna 1996.Jukka Sirén, Haiman intraduktaalinen papillaarinen musinoosinen neoplasia eli IPMN - pitäisikö leikata vai seurata? Duodecim 2013, viitattu 17.8.2023 Sivutiehytmuotoinen IPMN-muutos on yleensä oireeton ja sijaitsee tavallisesti haiman päässä. Se todetaan yleisimmin 60–70 ikävuoden välillä, hieman yleisemmin miehillä kuin naisilla. Yli kolmasosalla potilaista IPMN-muutoksia esiintyy samanaikaisesti useampia. Päätiehytmuotoinen IPMN-muutos aiheuttaa haimatiehyen tukkiutumista ja laajenemista limanmuodostuksen seurauksena. Seurauksena on usein haiman eksokriininen vajaatoiminta. Oireet muistuttavat kroonisen haimatulehduksen oireita; niihin voivat kuulua vatsakivut ja laihtuminen. Ensimmäinen merkki päätiehytmuotoisesta IPMN-muutoksesta saattaa myös olla akuutti haimatulehdus, diabetes, aiemmin todetun diabeteksen vaikeutuminen tai ikterus. Joka neljännellä päätiehytmuotoisesta IPMN:sta kärsivällä oireita kuitenkaan ei esiinny. IPMN:n syy on tuntematon. Lihavuuden ja tupakoinnin ei ole todettu liittyvän siihen samalla tavalla kuin haiman adenokarsinoomaan. Peutz–Jeghersin oireyhtymä vaikuttaa altistavan IPMN- muutoksille, ja oireyhtymään liittyy myös yli satakertaiseksi kohonnut haimasyöpäriski. Sivutiehytmuotoinen IPMN ei itsenäisenä löydöksenä ole leikkauksen peruste. Muutosta on aiheellista seurata. Päätiehytmuotoisesta IPMN-muutoksesta kärsivällä potilaalla leikkaus on tarpeen, koska se on pahanlaatuinen 25–60 %:ssa tapauksissa. Molemmissa muodoissa muutoksen pahanlaatuistuminen on kuitenkin hidasta. IPMN lisää haimasyövän kehittymisen riskiä myös muussa haiman osassa kuin IPMN-muutoksen kohdalla. IPMN-muutosten yhteydessä esiintyy myös suurentunut riski muihin syöpätauteihin kuin haimasyöpään. Maha-, suolisto-, rinta- ja keuhkosyöpiä esiintyy yleisemmin IPMN-potilailla kuin muilla; mahasyövän riski voi kasvaa IPMN-potilailla jopa kymmenkertaiseksi. == Lähteet == Luokka:Haiman sairaudet Luokka:Kasvaimet
Ruotsin ralli 1991

Ruotsin ralli 1991 (viralliselta nimeltään 40. International Swedish Rally) oli rallin maailmanmestaruussarjan kilpailu kaudella 1991. Kilpailu järjestettiin 16. - 18\. helmikuuta 1991. Kilpailu oli kauden toinen ja erikoiskokeiden yhteispituus oli . Kilpailu kuului vain kuljettajien MM- sarjaan (ei valmistajien MM-sarjaan). Kilpailuun lähti 108 autokuntaa, joista 74 pääsi maaliin. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Kenneth Eriksson Staffan Parmander Mitsubishi Galant VR-4 4:56.16 0.0 2\. Mats Jonsson Lars Bäckman Toyota Celica GT-4 (ST165) 4:56.36 +0.20 3\. Markku Alén Ilkka Kivimäki Subaru Legacy RS 4:57.20 +1.04 4\. Ingvar Carlsson Per Carlsson Mazda 323 GT-X 5:01.55 +5.39 5\. Lasse Lampi Pentti Kuukkala Mitsubishi Galant VR-4 5:02.57 +6.41 6\. Björn Johansson Anders Olsson Mazda 323 GT-X 5:05.36 +9.20 7\. Hannu Mikkola Johnny Johansson Mazda 323 GT-X 5:06.10 +9.54 8\. Per Eklund Jan-Olof Bohlin Lancia Delta HF Integrale 16v 5:06.58 +10.42 9\. Didier Auriol Bernard Occelli Lancia Delta HF Integrale 16v 5:08.59 +12.43 10\. Leif Asterhag Claes Billstam Toyota Celica GT-4 (ST165) 5:10.25 +14.09 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1991 Luokka:Ruotsin ralli
Korsikan ralli 1991

Korsikan ralli 1991 (viralliselta nimeltään 35. Tour de Corse - Rallye de France) oli rallin maailmanmestaruussarjan kilpailu kaudella 1991. Kilpailu järjestettiin 28. huhtikuuta - 1\. toukokuuta 1991 Ajacciossa. Kilpailu oli kauden viides ja erikoiskokeiden yhteispituus oli . Kilpailuun lähti 101 autokuntaa, joista 43 pääsi maaliin. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Carlos Sainz Luis Moya Toyota Celica GT-4 (ST165) 7:05.29 0.0 2\. Didier Auriol Bernard Occelli Lancia Delta HF Integrale 16v 7:06.34 +1.05 3\. Gianfranco Cunico Stefano Evangelisti Ford Sierra Cosworth 4x4 7:11.39 +6.10 4\. Marc Duez Klaus Wicha Toyota Celica GT-4 (ST165) 7:13.12 +7.43 5\. Malcolm Wilson Nicky Grist Ford Sierra Cosworth 4x4 7:17.19 +11.50 6\. Yves Loubet Jean-Paul Chiaroni Lancia Delta HF Integrale 16v 7:24.12 +18.43 7\. Patrick Bernardini Philippe Dran- Padovani BMW M3 7:24.25 +18.56 8\. Philippe Bugalski Denis Giraudet Renault Clio 7:24.52 +19.23 9\. François Chatriot Michel Périn Subaru Legacy RS 7:36.56 +31.27 10\. Jean-Pierre Manzagol Georges Monti Renault 5 GT Turbo 7:54.54 +49.25 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM- rallikausi 1991 Luokka:Korsikan ralli
Teuvo Castrén

Teuvo Aimo Johannes Castrén (16. syyskuuta 1918 Tampere – 21. elokuuta 1991 Lund) oli suomalainen jääkiekkoilija, joka edusti Tampereen Ilvestä SM- sarjassa aikana 1934–1941 ja voitti kolme Suomen-mestaruutta. Pelipaikaltaan "Kassu" oli maalivahti. Hän osallistui Suomen jääkiekkomaajoukkueen ensimmäisiin MM-kisoihin vuonna 1939.Leinonen, Kimmo: Koulukadun Sankarit, Tampereen jääkiekkoilun historia 1928–1965. Apali, 2014. ISBN 978-952-5877-38-0. (s. 159) Castrénin ura päättyi äkillisesti kun hän loukkaantui jatkosodassa menettäen näkönsä. Castrén kouluttautui uudelleen ja muutti Ruotsiin, mutta piti edelleen säännöllisesti yhtä entisten pelikavereidensa kanssa. Hän myös vieraili kesämökillänsä Tampereella. Ruotsissa Castrén toimi arvostettuna fysioterapeuttina vaimonsa Marthan kanssa. ==Lähteet== Luokka:Vuonna 1918 syntyneet Luokka:Vuonna 1991 kuolleet Luokka:Suomalaiset jääkiekkomaalivahdit Luokka:Ruotsinsuomalaiset henkilöt
Michael Parkinson

Michael Parkinson (28. maaliskuuta 1935 Cudworth, South Yorkshire – 16. elokuuta 2023 Bray, Berkshire) oli brittiläinen toimittaja ja television keskusteluohjelmien juontaja. Parkinsonilla oli brittitelevisiossa oma keskusteluohjelma nimeltä Parkinson vuosina 1971–1982 ja uudelleen 1998–2007, valtaosan ajasta BBC:ssä mutta viimeiset kolme vuotta ITV-kanavalla. Välillä hän työskenteli 15 vuotta BBC:n radiokanavilla sekä Thames Television- ja Yorkshire Television -yhtiöissä. Hän ehti haastattella ystävällisen joviaaliin tyyliinsä paria tuhatta maailmantähteä ja muuta julkisuuden henkilöä. Eteläisessä Yorkshiressä kaivosmiehen perheeseen syntynyt Parkinson aloitti uransa heti koulun jälkeen Manchester Guardian -lehdessä ja sitten Lontoon Daily Expressissä. Hän palveli vuosina 1955–1957 Suezin kriisin lehdistöupseerina. 1960-luvulla hän työskenteli televisiossa, muun muassa BBC1:n ajankohtaisohjelmassa Twenty-Four Hours ja Granada TV:n elokuva- aiheisessa ohjelmasarjassa. Parkinson sai Brittiläisen imperiumin ritarikunnan komentajan arvon 2000 ja ritarin arvon 2008. ==Lähteet== ==Aiheesta muualla== *Michael Parkinson collection, otteita haastatteluista vuosikymmenten varrelta, BBC Archive Luokka:Brittiläiset toimittajat Luokka:Vuonna 1935 syntyneet Luokka:Vuonna 2023 kuolleet Luokka:Brittiläiset televisiojuontajat
Mitsuye Yamada

Mitsuye Yamada (o.s. Yasutaka; s. 5. heinäkuuta 1923 Fukuoka) on japanilaissyntyinen, vuonna 1955 Yhdysvaltain kansalaisuuden saanut runoilija.Seiwoong Oh, Encyclopedia of Asian-American Literature Infobase Learning 22.4.2015, viitattu 18.8.2023 Yamadan vanhemmilla oli asumislupa Yhdysvalloissa, ja tyttö muutti Seattleen palatessaan vanhempiensa kanssa maahan vuonna 1926. Yamadan isä työskenteli tulkkina. Perhe internoitiin Minidoka Relocation Centeriin Idahoon vuonna 1942, koska isää syytettiin virheellisesti vakoilusta.Mitsuye Yamada Poetry Foundation, viitattu 18.8.2023 Yamada pääsi veljensä kanssa vapaaksi allekirjoitettuaan irtisanoutumisen lojaliteetista Japanille. Hän aloitti vuonna 1944 opiskelun Cincinnatin yliopistossa. Hän siirtyi sieltä New Yorkin yliopistoon, josta sai humanististen tieteiden kandidaatin arvon vuonna 1947. Yamada sai humanististen tieteiden maisterin arvon Chicagon yliopistosta vuonna 1953. Asuessaan Chicagossa Yamada tapasi taiteilija, tieteilijä Yoshikazu Yamadan, jonka kanssa meni naimisiin vuonna 1950. Pariskunta asui aluksi yhdessä Chicagossa ja siirtyi sitten Brooklyniin. Avioliitosta syntyi kaksi poikaa ja kaksi tytärtä. 1960-luvun puolessavälissä perhe siirtyi eteläiseen Kaliforniaan. Yamada aloitti siellä kirjallisuuden ja luovan kirjoittamisen opettamisen eri korkeakouluissa. Hän eteni sittemmin englannin kielen professoriksi Cypress Collegeen. Yamadan nuoruuden internointikokemuksesta tuli hänen ensimmäisen ja tunnetuimman kirjansa, Camp Notesin (1976) pääteema. Yamada on käsitellyt runoudessaan myös etnistä syrjintää ja väkivaltaa sekä feministisiä teemoja. Vuonna 1988 hän julkaisi teoksen Desert Run: Poems and Stories (1988). Nellie Wongin ja Merle Woon kanssa Yamada teki julkaisun 3 Asian American Writers Speak Out on Feminism (2003). Vuodelta 1999 on Yamadan teos Teaching Human Rights Awareness Through Poetry. Vuonna 1991 hän oli mukana toimittamassa teosta Sowing Ti Leaves: Writing by Multicultural Women. Yamada osallistui Nellie Wongin kanssa dokumenttielokuvaan Mitsuye and Nellie: Asian American Poets (1981). == Lähteet == Luokka:Japanilaiset runoilijat Luokka:Yhdysvaltalaiset runoilijat Luokka:Yli satavuotiaiksi eläneet japanilaiset Luokka:Yli satavuotiaiksi eläneet yhdysvaltalaiset Luokka:Vuonna 1923 syntyneet Luokka:Elävät henkilöt
Korsikan ralli 1992

Korsikan ralli 1992 (viralliselta nimeltään 36. Tour de Corse - Rallye de France) oli rallin maailmanmestaruussarjan kilpailu kaudella 1992. Kilpailu järjestettiin 3. - 6\. toukokuuta 1992 Ajacciossa. Kilpailu oli kauden viides ja erikoiskokeiden yhteispituus oli (suunniteltu pituus oli ). Kilpailuun lähti 107 autokuntaa, joista 47 pääsi maaliin. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Didier Auriol Bernard Occelli Lancia Delta HF Integrale 5:34.49 0.0 2\. François Delecour Daniel Grataloup Ford Sierra Cosworth 4x4 5:36.15 +1.26 3\. Philippe Bugalski Denis Giraudet Lancia Delta HF Integrale 5:38.04 +3.15 4\. Carlos Sainz Luis Moya Toyota Celica Turbo 4WD (ST185) 5:39.22 +4.33 5\. Armin Schwarz Arne Hertz Toyota Celica Turbo 4WD (ST185) 5:40.42 +5.53 6\. Andrea Aghini Sauro Farnocchia Lancia Delta HF Integrale 5:42.19 +7.30 7\. Miki Biasion Tiziano Siviero Ford Sierra Cosworth 4x4 5:42.21 +7.32 8\. Piero Liatti Luciano Tedeschini Lancia Delta HF Integrale 5:48.42 +13.53 9\. Jean Ragnotti Gilles Thimonier Renault Clio 5:55.09 +20.20 10\. Alain Oreille Jean-Marc Andrié Renault Clio 6:01.03 +26.14 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1992 Luokka:Korsikan ralli
Katekoliamiiniherkkä polymorfinen kammiotakykardia

Katekoliamiiniherkkä polymorfinen kammiotakykardia (CPVT) on harvinainen perinnöllinen sydänsairaus, josta kärsivillä katekoliamiinit aiheuttavat hengenvaarallisia rytmihäiriöitä, takykardioita. Sairauden taustalla on monia erilaisia geenivirheitä, jotka häiritsevät kalsiumin kulkua sydänlihassolun sisällä.Anna-Mari Hekkala, Katekoliamiiniherkkä polymorfinen kammiotakykardia Sydänliitto 31.3.2017, viitattu 18.8.2023 Katekoliamiiniherkälle polymorfiselle kammiotakykardialle tyypillinen piirre on taipumus tajuttomuuskohtauksiin voimakkaan rasituksen, jännityksen tai pelästymisen seurauksena. Oireilu alkaa yleensä kouluiässä tai myöhemmin. Ensimmäinen oire voi myös olla äkkikuolema. Hoitamattomina peräti 30–50 prosenttia sairastuneista kuolee alle 35-vuotiaina.Lisää viitasaarelaisjuurisia etsitään geenitutkimukseen Viitasaaren seurakunta 18.11.2016, viitattu 18.8.2023 Itse rytmihäiriö ei yleensä ole potilaan tunnistettavissa. Sairaus voidaan todeta rasituskokeen aikaisten sydänsähkökäyrälöydösten pohjalta. Taustalla oleva geenivirhe saattaa jäädä tunnistamattomaksi. Sairauden hoitona käytetään oireettomillakin beetasalpaajia, osalla oireilevista potilaista myös flekainidiä. Rytmihäiriötahdistin voidaan asentaa, elleivät lääkkeet riittävissä määrin tehoa. Oireita saatetaan kyetä lievittämään myös sydämen sympaattisiin hermosäikeisiin kohdistuvalla kirurgialla. Katekoliamiiniherkkä polymorfinen kammiotakykardia esiintyy noin yhdellä ihmisellä 10 000:sta.Catecholaminergic Polymorphic Ventricular Tachycardia Boston Children's Hospital, viitattu 18.8.2023 == Viitasaaren mutaatio == Viitasaarella asuneen, 1670-luvulla syntyneenKSML: ”Tappajageeniä” kantava sukunimi julki – Hakkaraiset kutsutaan testeihin Ilta-Sanomat 10.6.2015, viitattu 18.8.2023 avioparin, Matti ja Judith Hakkaraisen (o.s. Pasanen) jälkeläisiä on Suomessa etsitty tutkimuksiin, koska kolmessa perheessä todettiin katekoliamiiniherkän polymorfisen kammiotakykardian taustalla olevan saman geenivirheen.Anneli Juutilainen, Sadat suomalaiset kantavat tietämättään tätä tappajageeniä – lue, kuulutko sinäkin riskiryhmään Kotiliesi 11.9.2018, viitattu 18.8.2023 Geenivirhe on kyetty jäljittämään Hakkaraisten pariskuntaan saakka, vaikka mutaatio on voinut syntyä jo paljon aiemmin. Elossa olevien jälkeläisten etsintä aloitettiin äkkikuolemien ennaltaehkäisyksi. == Lähteet == Luokka:Sydän- ja verisuonitaudit Luokka:Perinnölliset sairaudet
Rafael Núñez

Rafael Wenceslao Núñez Moledo (25. syyskuuta 1825-18. syyskuuta 1894) oli kolumbialainen kirjailija, lakimies, toimittaja ja poliitikko, joka valittiin Kolumbian presidentiksi vuosina 1880 ja 1884.Gobernantes Colombianos, Ignacio Arismendi Posada, Interprint Editors Ltd., Italgraf, Segunda Edición, p. 111, Bogotá, Colombia, 1983. Núñez johti niin sanottua "regeneraatio"-prosessia. Prosessin aikana luotiin vuonna 1886 Kolumbian perustuslaki, joka oli voimassa vuoteen 1991 asti. == Lähteet == Luokka:Kolumbian presidentit Luokka:Vuonna 1825 syntyneet Luokka:Vuonna 1894 kuolleet
Kolumbian varapresidentti

Kolumbian varapresidentti on Kolumbian hallituksen toimeenpanoelimen toiseksi korkein virkamies Kolumbian presidentin jälkeen ja presidentin vallanperimysjärjestyksessä ensimmäinen. Kolumbian kansa valitsee kansanäänestyksellä epäsuorasti varapresidentin yhdessä presidentin kanssa neljän vuoden toimikaudeksi. Kolumbian perustuslain 102 artiklan muutoksen hyväksymisestä vuonna 1991 lähtien presidentti voi myös nimittää uuden varapresidentin täyttämään vapautunut virka, mikäli edellisen varapresidentin toimikausi on päättynyt virkavapauden, kuoleman, eroamisen tai erottamisen kautta. Varapresidentillä on ollut 1990-luvulta lähtien virallinen asuinpaikka Bogotán varapresidenttitalossa. ==Luettelo varapresidenteistä== Järjestys Varapresidentti Aloitti Lopetti Puolue Presidentti 1 Eliseo Payán 13. joulukuuta 1887 8. helmikuuta 1888 Konservatiivi Núñez Avoin 8. helmikuuta 1888 7. elokuuta 1892 Núñez 2 Miguel Antonio Caro 7. elokuuta 1892 18. syyskuuta 1894 Konservatiivi Núñez Avoin 18 syyskuuta 1894 7. elokuuta 1898 Caro 3 José Manuel Marroquín 7. elokuuta 1898 31. heinäkuuta 1900 Konservatiivi Sanclemente Avoin 31. heinäkuuta 1900 7. elokuuta 1904 Sanclemente 4 Ramón González Valencia 7. elokuuta 1904 10. maaliskuuta 1905 Konservatiivi Reyes Lakkautettu asema 10. maaliskuuta 1905 7. elokuuta 1994 Reyes 5 Humberto de la Calle 7. elokuuta 1994 10. syyskuuta 1996 Liberaalinen Samper Avoin 10. syyskuuta 1996 19. syyskuuta 1996 Samper 6 Carlos Lemos Simmonds 19. syyskuuta 1996 7. elokuuta 1998 Liberaalinen Samper 7 Gustavo Bell 7. elokuuta 1998 7. elokuuta 2002 Konservatiivi Pastrana 8 Francisco Santos 7. elokuuta 2002 7. elokuuta 2010 Kolumbia ensin Uribe 9 Angelino Garzón Angelino Garzón 7. elokuuta 2010 7. elokuuta 2014 Kansanliittopuolue Santos 10 Germán Lleras Germán Vargas Lleras 7. elokuuta 2014 21. maaliskuuta 2017 Kansanliittopuolue Santos Avoin 21. maaliskuuta 2017 29. maaliskuuta 2017 Santos 11 Oscar Naranjo 29. maaliskuuta 2017 7. elokuuta 2018 Riippumaton Santos 12 Marta Lucía Ramírez 7. elokuuta 2018 7. elokuuta 2022 Demokraattinen keskus Duque 13 Francia Márquez 7. elokuuta 2022 virassa Historiallinen sopimus Gustavo Petro == Lähteet == *
Alver

Alver on kunta Norjassa Vestlandin läänissä. Se perustettiin vuonna 2020 yhdistämällä aiemmat Lindåsin, Melandin ja Radøyn kunnat. Alverin maapinta-ala on 651 neliökilometriä ja asukasluku 29 593 vuonna 2022. Sen hallinnollinen keskus on Knarvik. ==Talous== Norjan suurin öljynjalostamo ja Euroopan toiseksi vilkkain öljysatama Mongstad sijaitsee Alverin ja Austrheimin rajalla. ==Media== Paikallislehdet Nordhordland ja Strilen ilmestyvät kahdesti viikossa. ==Lähteet== ==Aiheesta muualla== * Kunnan verkkosivut *
Strilen

Strilen on norjalainen vuonna 1961 perustettu paikallislehti, jonka kotikunta on Alver. Se ilmestyy kahdesti viikossa ja kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Alver
Valkea kuin lumi

Valkea kuin lumi on Salla Simukan Lumikki-trilogian toinen osa. Romaani julkaistiin vuonna 2013 Tammen kustantamana. Kirjan päähenkilö Lumikki Andersson on lomalla Prahassa. Siellä hän tapaa nuoren naisen, Zelenkan, joka väittää olevan hänen isosiskonsa. Kirja on käännetty 33 kielelle, muun muassa bulgariaksi, espanjaksi, hollanniksi, japaniksi, ranskaksi ja venäjäksi. Kesäkuussa 2023 se oli kolmanneksi käännetyin Suomen lasten ja nuorten kirjallisuuden teos. Teos sai myönteisen arvion muun muassa Savon Sanomissa ja Turun Sanomissa. == Lähteet == Luokka:Suomalaiset romaanit Luokka:Vuoden 2013 kirjat
Ivar Medaas

Ivar Medaas (9. huhtikuuta 1938 Alversund – 7. tammikuuta 2005 Lindås) oli norjalainen viihdetaiteilija. Hän teki uusnorjankielistä revyy- ja popmusiikkia. Medaasin tunnetuin kappale on Dar kjem dampen, joka kertoo Oster-nimisestä matkustaja-aluksesta. Vuonna 1995 Medaas sai aivohalvauksen, mikä päätti hänen musiikkiuransa, mutta hän jatkoi tämän jälkeen esiintymistä koomikkona pyörätuolissa, mitä hän itse kutsui "sit downiksi" (vrt. stand up). ==Lähteet== ==Aiheesta muualla== Luokka:Norjalaiset laulajat Luokka:Norjalaiset säveltäjät Luokka:Norjalaiset koomikot Luokka:Viihdetaiteilijat Luokka:Vuonna 1938 syntyneet Luokka:Vuonna 2005 kuolleet
Ekohydrologia

Ekohydrologia on monitieteellinen tieteenala, johon kuuluu veden kiertokulun ja ekosysteemin välinen vuorovaikutus. Se käsittää veden kiertokulun vaikutuksen ekosysteemeihin ja myös ekosysteemien vaikutuksen veden kiertokulkuun. Maaperän kosteuteen vaikuttaa paitsi sadannan määrä, myös maaperän koostumus. Hienorakeiset maalajit pidättää vettä enemmän kuin karkearakeinen maalajit. Näin ollen maaperä on sitä kosteampaa, mitä suurempi on sen hienorakeisten maalajien osuus ja se on sitä kuivempaa mitä suurempi on sen karkearakeisten maalajien osuus. Maaperän kosteus tietyllä alueella vaikuttaa siihen, millaisia ekosysteemejä alueelle syntyy, koska jotkut kasvilajit suosivat kosteaa maaperää ja jotkut kestävät enemmän kuivuutta. Ekosysteemien vesitalouteen vaikuttavat ekosysteemien keskellä tai lähellä sijaitsevat vesistöt. Kasvit haihduttavat vettä ja tämä vaikuttaa veden kiertokulkuun. Kasvi sisältää aina vettä ja kasvia ympäröivä ilma on harvoin vesihöyryn kyllästämä. Näin ollen kasvi luovuttaa vettä usein ympäröivään ilmakehään. == Lähteet == Luokka:Hydrologia Luokka:Ekosysteemi
Ricardo Duarte

Ricardo Duarte (s. 12. helmikuuta 1980 on portugalilainen jalkapallovalmentaja. Hän toimi kaudella 2023 AC Oulun päävalmentajana Veikkausliigassa. Aiemmin Duarte on valmentanut Gnistania ja toiminut apuvalmentajana Vaasan Palloseurassa ja portugalilaisissa joukkueissa. Hän on myös työskennellyt Lissabonin yliopistossa apulaisprofessorina jalkapallon koulutusohjelmassa. Hän on työskennellyt myös Suomen Palloliitossa koulutuspäällikkönä ja apuvalmentajana Marokon alle 21-vuotiaiden maajoukkeessa. ==Lähteet== Luokka:Portugalilaiset jalkapallovalmentajat Luokka:Vuonna 1980 syntyneet Luokka:Elävät henkilöt
Judo kesäolympialaisissa 2024

Judossa kilpailtiin Pariisin 2024 kesäolympialaisissa 15. kertaa. Ottelut käytiin Grand Palais Éphémèren näyttelysalissa. Lajissa oli sekä naisille että miehille seitsemän painoluokkaa sekä näiden lisäksi sekajoukkuekilpailu, joka oli toista kertaa mukana olympialaisten ohjelmassa. Painoluokkiin ei tullut mitään muutoksia Tokion olympialaisiin verrattuna. Olympiaturnaukseen pääsi yhteensä 372 judokaa.https://www.paris2024.org/en/sport/judo/https://olympialaiset.net/pariisi-2024 Suomea kilpailuissa edustivat Luukas Saha (-66kg) ja Martti Puumalainen (+100kg). Olympialaisten suomenkielisestä selostuksesta vastasivat Yleisradiolla selostaja Timo Uusitalo ja asiantuntija Tommi Valtonen. == Aikataulu == Aikatauluhttps://press.paris2024.org/download- pdf/62e3925939e99f571a09435c La 27.7 Su 28.7 Ma 29.7 Ti 30.7 Ke 31.7 To 1.8 Pe 2.8 La 3.8 Miehet 60 kg 66 kg 73 kg 81 kg 90 kg 100 kg 100+ kg Naiset 48 kg 52 kg 57 kg 63 kg 70 kg 78 kg 78 + kg Sekajoukkue Sekakilpailu ==Mitaliyhteenveto== 1\. align=left 3 2 3 8 2\. align=left 2 2 6 10 3\. align=left 2 0 0 2 4\. align=left 1 2 0 3 5\. align=left 1 1 2 4 6\. align=left 1 0 2 3 7\. align=left 1 0 1 2 8\. align=left 1 0 0 1 8\. align=left 1 0 0 1 8\. align=left 1 0 0 1 8\. align=left 1 0 0 1 12\. align=left 0 2 3 5 13\. align=left 0 2 1 3 14\. align=left 0 1 1 2 15\. align=left 0 1 0 1 15\. align=left 0 1 0 1 15\. align=left 0 1 0 1 18\. align=left 0 0 2 2 18\. align=left 0 0 2 2 20\. align=left 0 0 1 1 20\. align=left 0 0 1 1 20\. align=left 0 0 1 1 20\. align=left 0 0 1 1 20\. align=left 0 0 1 1 20\. align=left 0 0 1 1 20\. align=left 0 0 1 1 Yhteensä 15 15 30 60 ===Miehet=== 60 kg tiedot 66 kg tiedot 73 kg tiedot 81 kg tiedot 90 kg tiedot 100 kg tiedot Yli 100 kg tiedot ===Naiset=== 48 kg tiedot 52 kg tiedot 57 kg tiedot 63 kg tiedot 70 kg tiedot 78 kg tiedot Yli 78 kg tiedot ===Sekajoukkue=== Sekajoukkue tiedot Shirine Boukli Joan-Benjamin Gaba Amandine Buchard Walide Khyar Sarah-Léonie Cysique Luka Mkheidze Clarisse Agbegnenou Alpha Oumar Djalo Marie-Ève Gahié Maxime-Gaël Ngayap Hambou Romane Dicko Aurélien Diesse Madeleine Malonga Teddy Riner Uta Abe Hifumi Abe Haruka Funakubo Soichi Hashimoto Natsumi Tsunoda Ryuju Nagayama Saki Niizoe Sanshiro Murao Miku Takaichi Takanori Nagase Aaron Wolf Rika Takayama Akira Sone Tatsuru Saito Daniel Cargnin Leonardo Gonçalves Willian Lima Rafael Macedo Guilherme Schimidt Rafael Silva Larissa Pimenta Ketleyn Quadros Rafaela Silva Beatriz Souza Lee Hye-kyeong Kim Won-jin Jung Ye-rin An Ba-ul Huh Mi-mi Kim Ji-su Lee Joon-hwan Han Ju-yeop Yoon Hyun-ji Kim Ha-yun Kim Min-jong == Lähteet == *
Vaaleasilmätypäkkö

Vaaleasilmätypäkkö (Atalotriccus pilaris) on napsijoihin kuuluva lintulaji. Lajia tavataan Keski- ja Etelä-Amerikassa. == Koko ja ulkonäkö == Vaaleasilmätypäkkö kasvaa noin 9 cm pitkäksi. Sukupuolet muistuttavat toisiaan ulkonäöltään. Lajin päälaki on harmahtava, selkä oliivinvihreä ja siivet harmaanvihreät. Siivissä on kaksi keltaista juovaa. Vaaleasilmätypäkön rinta ja vatsa ovat valkoiset, ja rinnassa on heikkoa ruskeaa juovitusta. Linnun kyljet ja alaperä ovat keltaiset. == Levinneisyys ja elintavat == Vaaleasilmätypäkkö elää Panamasta Guyanaan ulottuvalla alueella. Lajin elinympäristöä ovat kuivat metsät, tiheiköt ja pensaikot. Vaaleasilmätypäkkö liikkuu usein pareittain. == Lähteet == Luokka:Napsijat
Finsoffat

Finsoffat on suomalainen perheyritys, joka on valmistanut sohvia vuodesta 1970. Finsoffien sohvat valmistetaan Keravalla. Tehtaan yhteydessä on myös tehtaanmyymälä. Lisäksi Finsoffilla on myymälät Vantaalla ja Helsingissä. Keravan Yrittäjät ry valitsi vuonna 2016 yrityksen vuoden yrittäjäksi.Vuoden Yrittäjä 2016 Finsoffat, Epressi 28.11.2016, viitattu 19.8.2023 == Historia == Vuonna 1970 Linnea ja Martti Honkanen perustivat Kellokoskelle huonekaluvalmistamon, jonka toiminta keskittyi aluksi sohvan runkojen ja muiden huonekalujen valmistukseen muille verhoilijoille ja valmistajille. Ensimmäiset vuodet yritys toimi Honkasten pihapiirissä olevassa navetassa. Vuonna 1971 alkoi sohvien verhoilu ja ensimmäinen ompelija palkattiin. Vuonna 1975 Martti Honkanen rakensi isomman verhoomon Kellokoskelle Rajalinnan teollisuusalueelle. Myöhemmin Finsoffat keskittyi vain sohvien tuotantoon.https://finsoffat.fi/meista/ === 2000-luvun alku === Kun kysyntä kasvoi, tuotantotilat Kellokoskella kävivät ahtaaksi. Vuonna 2005 Finsoffien perustajien poika Jarmo Honkanen ryhtyi yrittäjäksi. Uusien toimitilojen rakennus aloitettiin Keravalla vuonna 2006. Tiloihin muutettiin vuonna 2008. Samana vuonna Finsoffat avasi ensimmäisen oman myymälän uusien toimitilojensa yhteyteen. === 2010-luku === Vuonna 2012 Finsoffat avasi uuden tehtaanmyymälän Vantaalle. Vuonna 2016 Keravan tehdasta ja tehtaanmyymälää laajennettiin. Uusi myymälä avattiin Helsinkiin syksyllä 2021 Annankadun ja Kalevankadun kulmaan. ===2020-luku=== Ornamon ja Puuteollisuusyrittäjät ry:n Suomalainen huonekalu -suunnittelukilpailussa Finsoffatin valmistama Uoma-tuote pääsi finaaliin. Sen olivat suunnitelleet Heikki Herranen ja Minna Siikaluoma.huonekalu -suunnittelukilpailu, Sio.fi. Viitattu 191.8.2023 Uoma on julkisten tilojen istuin.Valttina paikallisuus Ornamo-lehti 3.20 == Lähteet == ==Aiheesta muualla== * Jarmo Honkanen, Finsoffat: – Tyydytystä saa uusista, toimivista ratkaisuista Yritysesittely. Wixsite.com Luokka:Suomalaiset huonekaluvalmistajat Luokka:Suomalaiset perheyritykset
Itävallan kansalaisuus

Itävallan kansalaisuus on laillinen suhde yksittäisen henkilön ja Itävallan liittovaltion välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä Itävallan kansalaisia ovat sellaiset henkilöt, joiden syntyessä vähintään näiden äiti on Itävallan kansalainen. Isän puolelta Itävallan kansalaisuus voidaan siirtää lapselle tämän syntyessä, mikäli vanhemmat ovat naimisissa. Mikäli vanhemmat eivät ole naimisissa, isän puolelta kansalaisuus voidaan siirtää lapselle ainoastaan, jos isyys on todettu ja vahvistettu oikeudessa. == Kansalaisuuden saaminen hakemuksella == Hakemuksen perusteella Itävallan kansalaisuus voidaan myöntää sellaiselle henkilölle, joka täyttää seuraavat ehdot: * asunut Itävallassa laillisesti ja yhtäjaksoisesti vähintään 10 vuotta * ei ole saanut rikostuomioita tai vakavia rikesakkoja Itävallassa tai ulkomailla * pystyy todistetusti elättämään itsensä, mikäli hakija ei ole vammautunut tai pysyvästi sairas * on läpäissyt kieli- ja kansalaisuuskokeen (paitsi, jos on alle 14-vuotias tai osoittaa vaadittavat tiedot muulla tavoin) * osoittanut myönteistä asennetta Itävallan perustuslakia ja yhteiskuntajärjestelmää kohtaan * ei ole tuomittu karkotukseen tai ei ole minkäänlaisen oleskeluluvan purkamiseen liittyvän oikeusprosessin osallinen * ei ole poistettu maasta tai määrätty maahantulokieltoon viimeisen vuoden aikana * ei kuulu ääriliikkeisiin tai terroristijärjestöihin * ei vaaranna Itävallan kansainvälisiä suhteita * on luopunut muista kansalaisuuksistaan Vuonna 2019 Itävallassa hyväksyttiin laki, jonka nojalla kansallissosialismin uhrit, ja näiden jälkeläiset, voivat saada Itävallan kansalaisuuden ilmoituksella. == Kaksoiskansalaisuus == Lähtökohtaisesti Itävalta ei salli kaksoiskansalaisuutta; henkilöt, jotka ottavat vapaaehtoisesti vastaan jonkun muun valtion kansalaisuuden, menettävät Itävallan kansalaisuuden. Tästä on joitakin poikkeuksia: * lapset, jotka saavat syntyessään jonkin muun kansalaisuuden Itävallan kansalaisuuden lisäksi * henkilöt, jotka ovat saaneet erillisen luvan säilyttää Itävallan kansalaisuutensa Vuoteen 2008 asti kaikki sellaiset ulkomaalaiset, jotka nimitettiin professorin virkaan jossain itävaltalaisessa yliopistossa, saivat automaattisesti Itävallan kansalaisuuden, koska nämä laskettiin valtion virkamiehiksi. Tällaisten henkilöiden ei myöskään tarvinnut luopua aikaisemmista kansalaisuuksistaan. Kansallissosialismin uhrit, jotka hakevat Itävallan kansalaisuutta ilmoituksella, eivät menetä nykyistä kansalaisuuttaan. Itävallan kansalaiset ovat automaattisesti myös Euroopan unionin kansalaisia. == Lähteet == Luokka:Kansalaisuus kansalaisuus
Näsi (Porvoo)

Näsi () on kaupunginosa Porvoossa. Se rajoittuu lännessä Porvoon keskustaan, idässä Peippolaan ja luoteessa Katajamäkeen. Näsissä sijaitsevat Laurea- ammattikorkeakoulun ja Haaga-Helia ammattikorkeakoulun yhteinen kampus sekä ammattiopisto Careerian Hevosenkengänkadun toimipiste. Ensimmäinen maininta Näsin tilasta Porvoon historiassa on vuodelta 1421. Tunnettuja nähtävyyksiä ovat Taidetehdas ja Näsin kartano. == Lähteet == * Laurea-ammattikorkeakoulu (https://www.laurea.fi/tietoa- meista/kampukset/porvoo/?_ga=2.108492290.1294996318.1692355192-982974497.1692355192) Viitattu 18.8.2023 * Careeria (https://careeria.fi/yhteystiedot/toimipisteet/hevosenkengankatu-porvoo/) Viitattu 18.8.2023 * Porvoon kaupunki - Näsin kartano (https://www.porvoo.fi/kansallinen-kaupunkipuisto/nasin-kartano/) Viitattu 18.8.2023 === Viitteet === == Aiheesta muualla == Luokka:Porvoon kaupunginosat
Dordognen luolat

Dordognen luolat ovat Dordognejoen varrella sijaitseva luolasto. Joki ympäröi kalkkikiviylänköä, jossa on paljon luolia. Myös Dordognejoen sivujoen Vézèren varrella sijaitsevassa rotkossa on luolia. Joissakin luolissa on muinaisia luolamaalauksia. Joissakin luolissa on tippukivisiä muodostumia. Gausse de Granatin ylängöllä on laaja Padiracin luolasto, jonka pohjalla on noin 100 metriä syvä kuilu. Alueen luolista osa on maanlaisia, joihin kuuluu Grand Dôme. Vézèren varrella sijaitsevassa rotkossa olevissa luolissa on puikkomaisia tippukivimuodostumia, jotka ovat saattaneet muodostua 60 miljoonaa vuotta sitten. Rotkosta hieman luoteeseen sijaitsee luola nimeltä Carpe Diem, joka on 200 m pitkä ja jossa on paljon puikkomaisia ja pylväsmäisiä tippukivimuodostumia. == Lähteet == Luokka:Ranskan luolat
Languedoc-Roussillonin luolat

Languedoc-Roussillonin luolat ovat Languedoc-Roussillonin alueella sijaitseva luolasto. Tämä luolasto on kalkkikivikukkuloiden alueella. Luolaston luolista useat on tunnettu satoja vuosia, mutta alueelta on löydetty uusia luolia vielä viimeisen vuosisadan aikana. Luolastossa on kaikkiaan useita kymmeniä luolia. 1945 löydetty Grotte de Clamouse on uusimpia löydettyjä luolia. Fontrabiousen luolassa on kilometrin verran käytäviä, joiden päässä on kalkkikivimuodostumia, jotka hohtavat valossa. Cévennesin alueen suurin luola on Grotte de Trabuc. Grotte de Limousisin luolastossa, joka sijaitsee Audessa, on kiteisiä muodostumia. Héraultissa sijaitsevassa Grotte de la Devèsen luolassa on siroja kalkkikivimuodostumia. Héraultissa sijaitsevia luolia ovat myös Grotte des Demoiselles ja Grotte de Glamouse. Languedoc-Roussillon on täynnä luolia, jotka muodostavat yhden Ranskan suurimmista maanalaisista järjestelmistä. Yleisölle niistä on avoinna ainakin 15. Luolien labyrintissä on helppo kuljeskella portaita ja valaistuja käytäviä pitkin. Joihinkin pääsee jopa pyörätuolilla. Toiset luolat on tarkoitettu vain kokeneille luolatutkijoille. Luolissa on kapeita käytäviä ja laajoja kammioita, joissa on upeita värejä, joskus järviä ja jokia. Luolissa on myös erikoisia muotoja, jotka näyttävät olevan kalliosta veistettyjä, ja joista huomattavia esimerkkejä ovat Grotte de Trabucin "Sata tuhatta sotilasta" tai Grotte de Clamousen "Meduusan pää". Luolatutkijoita, sukeltajia ja speleologeja saattaa kiinnostaa tutkia Forêt de Fangesin (lähellä Quillania) alla sijaitsevaa valtavaa maanalaisten luolien verkostoa, jossa ei ole juurikaan käyty. Suurin osa luolista on yleisön käytettävissä, toiset taas on tarkoitettu vain luolatutkijoille. == Lähteet == Luokka:Ranskan luolat
Kirjallisuusvuosi 1713

Kirjallisuusvuosi 1713 käsittelee vuoden 1713 tärkeitä kirjallisuuden tapahtumia, uutisia ja julkistuksia. == Tapahtumia == * Markiisi Juan Manuel Fernández Pacheco perusti espanjan kielen vaalimiseksi Real Academia Española -nimisen akatemian. == Julkaisuja == * George Berkeley - Three Dialogues Between Hylas and Philonous (filosofiaa) * Jakob Bernoulli - Ars Conjectandi (matematiikkaa, ns. suurten lukujen laki) * Hans Carl von Carlowitz - Sylvicultura oeconomica, oder haußwirthliche Nachricht und Naturmäßige Anweisung zur wilden Baum-Zucht (saksalainen metsätaloudellinen tutkielma) * Antoine Hamilton - Mémoires du comte de Grammont (Hamiltonin elämäkerta) * Teodorico Pedrini - 律呂纂要, Lǜlǚ Zhèngyì-Xùbiān (länsimaista musiikin teoriaa kiinalaisille) 1713 Luokka:1713
Marija Dmitrijenko

Marija Dmitrijenko (, s. 24. maaliskuuta 1988 Šymkent) on kazakstanilainen haulikkoampuja. Hän edusti maataan naisten trapissa vuoden 2016 kesäolympialaisissa. Maaliskuussa 2012 Dmitrijenko voitti Amir of Kuwait International Shooting Grand Prixin, mutta palkintoseremoniassa soitettiin erehdyksessä vuoden 2006 elokuvassa Borat esiintyvä parodia Kazakstanin oikean kansallislaulun Meniñ Qazaqstanımin sijaan. Joukkue teki valituksen, ja palkintojenjakotilaisuus järjestettiin uudelleen. Tapahtuma näyttää johtuneen väärän kappaleen lataamisesta Internetistä. == Lähteet == Luokka:Kazakstanilaiset ampujat Luokka:Vuonna 1988 syntyneet Luokka:Elävät henkilöt
Oskari Palomäki

Oskari Palomäki on suomalainen juontaja, moderaattori ja käsikirjoittaja. Palomäki on juontanut useita televisio-ohjelmia ja toiminut kahdesti jääkiekon mm-kisojen viihdepäällikkönä. Palomäki on myös suunnitellut sisältöä useisiin televisioproduktioihin ja live-tilaisuuksiin. Hän on esiintynyt yritystilaisuuksissa ja suunnitellut ohjelmaa niihin. Käsikirjoittajana Palomäki on kirjoittanut kevennettyjä historiikkeja yrityksistä, kilpailuja tuoteperheistä ja myös lavaohjelmia, joissa esiintyjät tulevat yrityksen sisältä.https://www.mimintalli.com/oskari-palomaeki == Lähteet == Luokka:Suomalaiset juontajat Luokka:Suomalaiset käsikirjoittajat Luokka:Syntymävuosi puuttuu Luokka:Elävät henkilöt
Obbola

Obbola on taajama Uumajan kunnassa Ruotsin Västerbottenin läänissä. Vuoden 2020 väestönlaskennassa siellä oli 2 186 asukasta. Uumajanjoen suiston Obbola- nimisessä saaressa Uumajan keskustan eteläpuolella sijaitseva taajama tunnetaan metsäteollisuudestaan. Sinne perustettiin vuonna 1889 höyrysaha, joka kuitenkin tuhoutui tulipalossa 1909. Sen tilalle tuli sellutehdas, joka on laajentunut paperitehtaaksi, jossa nykyisin valmistetaan pakkauspapereita. Aiemmin tehtaan omistivat yhdessä ruotsalainen SCA ja yhdysvaltalainen Champion International, kunnes SCA osti sen kokonaan itselleen 1994. Sen uusin aaltopahvin pintapaperia eli kraftlineria valmistava paperikone on SCA:n mukaan maailman suurin pakkauspaperikone ja nosti tehtaan tuotannon 450 000 tonnista 725 000 tonniin vuodessa. ==Lähteet== Luokka:Ruotsin taajamat Luokka:Uumajan kunta
Lise

Lise on naisen etunimi. Se on Elisabet-nimen saksalainen, tanskalainen ja ranskalainen lyhentymä. Alun perin se on ollut lempinimi. Digi- ja väestötietoviraston mukaan Suomessa on elokuuhun 2023 mennessä tilastoitu noin 250 Lise-nimistä naista. Norjassa Lisellä on nimipäivä 2. syyskuuta. == Tunnettuja Lise-nimisiä == * Lise Daoust (s. 1950), kanadalainen huilisti * Lise Davidsen (s. 1987), norjalainen oopperalaulaja * Lise Klaveness (s. 1981), norjalainen jalkapalloilija ja urheilujohtaja * Lise Lindstrom, yhdysvaltalainen oopperalaulaja * Lise Meitner (1878–1968), itävaltalaissyntyinen fyysikko * Lise Myhre (s. 1975), norjalainen sarjakuvapiirtäjä * Lise Nørgaard (1917–2023), tanskalainen toimittaja, kirjailija ja käsikirjoittaja * Lise Rønne (s. 1978), tanskalainen juontaja * Lise de la Salle (s. 1988), ranskalainen pianisti * Lise Thibault (s. 1939), kanadalainen poliitikko * Lise Vidal (1977–2021), ranskalainen purjelautailija * Lise Østergaard (1924–1996), tanskalainen psykologi ja poliitikko Lise yhdysnimen osana * Anne-Lise Bakken (s. 1952), norjalainen poliitikko * Gun- Lise Berg, oik. Gunvor Sigrid Alice Strandberg (1912–1965), suomenruotsalainen kirjailija * Anne-Lise Berntsen (1943–2012), norjalainen oopperalaulaja * Anne-Lise Boge (s. 1939), norjalainen kirjailija * Lise-Marie Morerod (s. 1956), sveitsiläinen alppihiihtäjä Lise jälkimmäisenä etunimenä * Inger Lise Hansen (s. 1981), norjalainen poliitikko * Stine Lise Hattestad (s. 1966), norjalainen kumparelaskija ja olympiavoittaja == Lise sukunimenä == * Betty Lise (s. 1972), ranskalainen kolmiloikkaaja == Lähteet == Luokka:Etunimet
Viikin puistosilta

Viikin puistosilta on Helsingissä Viikin ja Kivikon yhdistävä silta. Se on 117 metriä pitkä ja ylittää Kehä I:n noin kymmenen metrin korkeudessa. Sillan reunoille on istutettu pensaita ja puita. Puistosiltaa oli kaavailtu Viikin asuinalueen suunnitteluvaiheessa 1990-luvulla. Silta avattiin yleisölle elokuussa 2016. Se on tarkoitettu kävelijöille ja pyöräilijöille. == Lähteet == Luokka:Viikki Luokka:Helsingin kevyen liikenteen sillat
Inns of Court

pienoiskuva|Neljän Inns of Courtin yhdistetty vaakuna. Myötäpäivään alkaen ylhäältä vasemmalta: Lincoln’s Inn, Middle Temple, Gray’s Inn ja Inner Temple. Inns of Court ovat englantilaisten ja walesilaisten oikeudenkäyntiasianajajien ammatillisia yhdistyksiä, joilla on toimitilat Lontoossa lähellä Royal Courts of Justicea. Asianajajan on liityttävä johonkin neljästä yhdistyksestä – Inner Temple, Middle Temple, Lincoln’s Inn tai Gray’s Inn – ennen kuin hän pääsee asianajajaneuvostoon (Bar Council) ja voi alkaa harjoittaa ammattiaan. Yhdistykset tarjoavat jäsenilleen kokoontumistiloja ja yhteisöllisiä aktiviteetteja, kuten lounas- ja illallistapaamisia. Lisäksi ne kouluttavat ja ohjaavat valmistumisvaiheessa olevia opiskelijoita ja myöntävät näille rahallista tukea. Yhdistysten alaisuudessa toimii myös kurinpitolautakuntia, joiden tehtävänä on käsitellä jäsenistä tehtyjä kanteluita. Yhdistyksiä ei ole koskaan rekisteröity virallisesti, mutta niillä on vakiintuneet käytänteet ja ohjesäännöt. Niiden toimintaa johtavat vuosittain valittu rahastonhoitaja (Treasurer) ja vanhemmat jäsenet (benchers). Ne ovat perustaneet myös kaksi yhteistyöelintä, Council of the Inns of Court ja Bar Council, joiden tehtävänä on edustaa, kouluttaa ja valvoa oikeudenkäyntiasianajajien ammattikuntaa. == Historia == Inns of Courtin alkuperä on hämärän peitossa, mutta varmuudella tiedetään, että Fleet Streetin eteläpuoliselle Templen alueelle alkoi ilmestyä lakimiehiä 1300-luvun puolivälissä. He perustivat Temppeliherrain ritarikunnan entisiin tiloihin kaksi ammatillista seuraa, joiden nimiksi vakiintui Inner Temple ja Middle Temple vuoteen 1388 mennessä. Fleet Streetin pohjoispuolelle perustettiin samoihin aikoihin kaksi muutakin lakimiesseuraa: Lincoln’s Inn Chichesterin piispan omistamalle tontille Chancery Lanella ja Gray’s Inn Grey de Wiltonin paronien entisen Lontoon-residenssin paikalle. Lakimiesseuroista alettiin käyttää nimitystä ’Inns of Court’ vasta vuoden 1425 paikkeilla – ’inns’ (majatalot) tuli siitä, että ne majoittivat tiloihinsa lakimiehiä ja oikeustieteen opiskelijoita, ja ’of court’ (oikeuden) siitä, että niiden jäsenet työskentelivät kuninkaan oikeudessa. Majoituksen ohella ne tarjosivat jäsenilleen myös koulutusta, minkä ansiosta niistä alettiin puhua ’Englannin kolmantena yliopistona’. Yhdistysten tärkeimmät jäsenpalvelut ovat edelleen samat kuin keskiajalla, tosin ne ovat muuttaneet huomattavasti muotoaan aikojen saatossa. Vaikka oikeustieteen opetus ei ole enää niiden yksinoikeus, ne tarjoavat yhä jäsenilleen työ-, asuin- ja kokoontumistilat sekä kirjaston ja kappelin ja järjestävät näille erilaisia yhteisöllisiä aktiviteetteja. Ne ovat ottaneet hoitaakseen myös vanhempien jäsenten (serjeants) palvelut, joita hoitivat aikaisemmin erilliset yhdistykset (serjeants’ inns). == Lähteet == Luokka:Yhdistyneen kuningaskunnan laki Luokka:Brittiläiset järjestöt
Sabelstjerna

Sabelstjerna, alk. Kouho, oli perniöläinen suku, joka aateloitiin 1609 ja sammui ennen vuotta 1750. Suvun ensimmäiset jäsenet toimivat nimismiehen virassa.Sabelstjerna, Tietosanakirja osa 8, palsta 479. Tietosanakirja- osakeyhtiö 1916 * Eerik Henrikinpoika, Hämeenkylän herra eli 1500-luvun loppupuolella ** hänen poikansa oli Henrik Eerikinpoika (k. 1619), joka oli suomalaisen sotaväen ratsumestari, Tolsborgin päällikkö Virossa, Nevanlinnan päällikkö 1611, aateloitiin 1609 nimellä Henrik Sabelstjerna *** Henrikin poika ratsumestari Eerik Sabelstjerna kaatui 1636 kolmikymmenvuotisessa sodassa **** Henrikin pojanpoika Henrik Sabelstjerna (k. 1681), oli Laakspohjan herra, osallistui samoin ratsumestarina Puolan sotaan Kaarle X Kustaan aikana. **** nuoremman Henrikin veli kornetti Gustaf Sabelstjerna oli 1661 kahakassa Perniön kirkossa toisen aatelismiehen, naapuritilan Melkkilän kartanon isännän Henrik Sassin kanssa. Henrik Sass oli kirkkoväärti ja oli järjestellyt penkkijärjestystä uudelleen, mistä Gustaf Sabelstjerna tulistui ja haastoi Sassin kaksintaisteluun.Sabelstjerna, Frälsesläkter i Finland intill stora ofreden. s. 373 Tapauksesta on Santeri Ivalo kirjoittanut kertomuksenMatkakertomus Sassi sukuyhdistys "Kristillinen järjestys penkkisijoista"Novellivalikoima suomalaisten kirjailjoiden teoksista Porvoo WSOY 1909. Ilmestynyt alun perin 1905 sarjassa Kyläläisten kirjasia, n:o 52. == Lähteet == Luokka:Ruotsin aateli Luokka:Suomalaiset aatelissuvut
Lainelautailu kesäolympialaisissa 2024

Lainelautailussa kilpailtiin Pariisin 2024 kesäolympialaisissa toista kertaa olympialaisten historiassa. Kilpailut käytiin 16 000 kilometrin päässä Pariisista Teahupo’on rannalla, Tahitissa. Kilpailut suunniteltiin käytäväksi 27. heinäkuuta – 5. elokuuta 2024. Kilpailutapahtumia oli kaksi, kun sekä naisille että miehille oli omat sarjat. Lainelautailuun osallistui yhteensä 48 kilpailijaa.https://www.paris2024.org/en/sport/surfing/ ==Aikataulu== Aikatauluhttps://press.paris2024.org/download-pdf/62e3925939e99f571a09435c Tapahtuma ↓ / Päivä → Lauantai 27.7. Sunnuntai 28.7. Maanantai 29.7. Tiistai 30.7. Tiistai 30.7. Tiistai 30.7. Miehet Ensimmäinen kierros Toinen kierros Kolmas kierros Puolivälierät Välierät Finaali Naiset Ensimmäinen kierros Toinen kierros Kolmas kierros Puolivälierät Välierät Finaali ==Mitaliyhteenveto== Miehet tiedot Naiset tiedot ==Lähteet== *
Polyuria

Polyuria on oire, josta kärsivän virtsaneritys on tavallista runsaampaa ja virtsaamisväli tavallista tiheämpi. Yleensä aikuisen normaali virtsaamistarve on päivittäin 1–2 litraa, polyuriassa yli kolme litraa.Polyuria Diabetes.co.uk 15.1.2019, viitattu 18.8.2023 Polyuria johtuu yleensä runsaasta nesteiden juomisesta (polydipsia). Pahimmillaan polyuria voi johtaa vaikeaan dehydraatioon, joka hoitamattomana saattaa vaikuttaa munuaisten toimintaan. Toistuva poikkeuksellisen suuri virtsaamistarve voi viitata tavallista korkeampaan verensokeritasoon. Polyuria onkin yksi diabeteksen (tyypit 1 ja 2) pääoireista. Sitä esiintyy usein diabeteksessa, joka on jäänyt toteamatta. Diagnoosin jo saaneilla diabeetikoilla polyuriaa voi esiintyä verensokeritason noustua korkeaksi. Diabeteksen lisäksi polyuriaa aiheuttavat vesitystauti, munuaissairaudet, maksan vajaatoiminta, jotkin lääkkeet (kuten diureetit), krooninen ripuli, Cushingin oireyhtymä, primaarinen tai psykogeeninen polydipsia, hyperkalsemia ja raskaus. Polyurian ja dehydraation yhdistelmä voi johtaa nopeaan laihtumiseen varsinkin tyypin 1 diabeteksessa.Diabetes symptoms: When diabetes symptoms are a concern Mayo Clinic, viitattu 18.8.2023 == Lähteet == Luokka:Oireet Luokka:Diabetes